《临安别余求之》
宋代·裘万顷

长安车蓋喜如云，邂逅惟君是故人。
风月满怀情洒落，珠玑撒纸句清新。
携来客里一尊酒，洗尽湖边十里尘。
富贵功名丈夫事，别离无用泪沾巾。

作者简介：裘万顷（？～1219）南宋诗人。字元量，号竹斋，洪州新建（今江西南昌）人。淳熙十四年进士，历仕吏部架阁、大理司直、江西抚干，性至孝，有节操，有诗集行世，其诗清婉流利，描绘却颇有情致。